KONGSVANG I FAKTA - Kongsvang
Succesfuldt iværksættereventyr
Kongsvang blev grundlagt i 1998 af Jørgen Hertz og Christina Nyhus. Virksomheden har i dag en omsætning på den gode side af 100 millioner kr. og beskæftiger godt 950 medarbejdere fordelt over Jylland og Fyn.
Dynamisk lederteam Kongsvang bygger på et stærkt og dynamisk lederteam, der er sammensat af forskellige kompetencer og erfaringer. Disse repræsenterer tilsammen en bred viden indenfor ledelse, salg, drift og HR. Lederteamet er gennem en løsnings- og udviklingsorienteret tilgang med til at rykke virksomheden i en innovativ og moderne retning, der betyder, at Kongsvang i dag er blandt de største rengøringsvirksomheder i Danmark.
Flad organisationsstruktur Kongsvang har en flad organisationsstruktur, der i praksis gør dialogen mellem kunder og virksomheden mere enkel og gennemskuelig. Vi tror på, at en personlig og nærværende relation til vores kunder skaber de bedste samarbejds- og udviklingsforhold.
Virksomhed i vækst Kongsvang er en virksomhed i vækst og kunne i 2009 og 2010 kalde os for en gazellevirksomhed grundet vores hurtige vækst og udvikling. Vi fortsætter den positive udvikling og tror på, at vi gennem vores værdier og mangfoldige medarbejderstab kan blive ved med at markere os som en seriøs spiller på markedet for serviceydelser.
Tør skille os ud fra mængden Vi er stolte af vores håndværk - og vi tror på, at vi som virksomhed adskiller os fra andre i servicebranchen ved at prioritere et tæt og personligt samarbejde med vores kunder. Vi er en virksomhed, der tør skille os ud fra mængden, og derfor er vi gennem vores holdninger til uddannelse, arbejdsmiljø og ordentlighed et positivt og frisk pust i servicebranchen.